Departamentul de Formare pentru Cariera Didactică și Științe Socio-Umane

Director: Prof.dr.ing. Teodora CHICIOREANU

Email: teodora.chicioreanu@upb.ro

Departamente

FCDS-SU: Prof.dr. Teodora Daniela Chicioreanu

teodora.chicioreanu@upb.ro

Contact

Adresa: Splaiul Independenţei nr. 313, sector 6, Bucureşti
Cod Poştal: RO-060042
Secretariat: BN 313
Colectivul de Stiinte Socio-Umane: BN 314
Colectivul de Formare pentru Cariera Didactica: BN 315
Centru de Tehnologii Educaționale Avansate – TehNOVA: BN 316
Cabinet de Didactica: BN 317
Telefon: 021 402 9241
Email: dfcdssu[at]upb.ro
Site: http://www.dfcdssu.upb.ro/

Licență

ȘTIINȚELE COMUNICĂRII

Program de licență, de 3 ani, în domeniul Științe Sociale (non-inginerie) cu următoarele doua programe de studii:

Jurnalism

Media Digitală

Master

Specializări Master

Comunicare managerială
Consilierea și Leadership în educație și formare profesională
Managementul organizaţiilor educaţionale
Studii Europene

/

Info

Departamentul de Formare pentru Cariera Didactică și Științe Socio-Umane este o structură organizatorică și funcțională distinctă în cadrul Universității Politehnica din București, abilitată să asigure formarea profesională și perfecționarea continuă pentru cariera didactică la toate specializările integrate universității. Concepția și metodologia specifică pregătirii pentru profesia de cadru didactic la disciplinele tehnologice dăinuie în Universitatea Politehnica din București din anul universitar 1950-1951, prin inființarea Seminarului Pedagogic. Ctitorul și conducătorul acestuia a fost profesorul universitar doctor docent, membru corespondent al Academiei Române, Stanciu Stoian. De atunci și până în prezent funcționează fără întrerupere, cu modificări pe parcurs sub raport normativ, de structură, de conținut și funcționale, în scopul atingerii unor standarde ridicate de performanță și eficiență. Spiritul academic concretizat în activitatea didactică de valoare, cercetarea știintifică, acumularea de idei și experiențe novatoare pentru pregatirea integrală a profesorilor ingineri n-au încetat nicicând în Universitatea Politehnica din București.

DPPD este o structură universitară autonomă, subordonată Senatului Universitar, înființată prin O.M. 3969/30.05.1997, abilitată:

să coordoneze activitățile privind concepția, conținutul și metodologia specifică pregătirii pentru profesia de cadru didactic, prevăzute în planurile de învățământ ale facultăților, în programele analitice și în activitățile didactice de curs, seminar și practică pedagogică

să implementeze soluțiile de modernizare a învățământului și de sprijinire a reformei acestuia, ca efect al ameliorării profesionalizării pedagogice a viitoarelor cadre didactice, precum și ca transfer direct de informații și experiență între cadrele didactice unversitare din structura Departamentului și profesorii din școlile de aplicații, unde studenții efectuează practica pedagogică

să organizeze activități de perfecționare a pregătirii de specialitate, psihopedagogice și metodice a cadrelor didactice din învățământul preuniversitar

să acorde servicii de consultanţă psihopedagogică pentru studenţii şi cadrele didactice care se confruntă cu dificultăţi în procesul educaţional, pentru comunicare eficientă şi integrare şcolară, socială şi profesională optimă

să promoveze cercetarea ştiinţifică fundamentală şi aplicativă în domeniu, prin publicaţii, contracte de cercetare, consultanţă, sesiuni ştiinţifice, editarea de culegeri, îndrumare didactice etc..

În anul 2012, Senatul Universității POLITEHNICA din București hotărăște prin decizia nr.128 din 20.03.2012 schimbarea denumirii departamentului în Departamentul de Formare pentru Cariera Didactică şi Ştiinţe Socio-Umane (DFCD-SSU). Structura nou creată, cu aceeași denumire și în prezent, este alcătuită din două colective, unul care derulează activități specifice de formare inițială și continuă pentru pregătirea personalului didactic și al doilea colectiv care desfăşoară activități didactice aferente disciplinelor socio-umane din cadrul curriculumului obligatoriu la nivelul studiilor de licenţă.

Conform Ordinului nr. 5745 din 13 septembrie 2012, OMEN nr. 3850 din 16.05.2017, modificat și completat prin OMEN nr. 4129/16.07.2018, și a „Metodologiei de organizare a programelor de formare psihopedagogică în vederea certificării competențelor pentru profesia didactică în Universitatea POLITEHNICA din București aprobată prin Hotărârea Senatului UPB din data de 28.09.2012, modificată și completată în 2019, si precum și a Regulamentului de organizare şi funcționare propriu, DFCD-SSU este abilitat să organizeze şi activități din sfera formării continue a personalului didactic, a promovării profesionale prin sistemul de acordare a gradelor didactice, precum şi activități specifice de cercetare ştiințifică şi dezvoltare tehnologică, potrivit legii şi reglementărilor interne ale Universității.

Prin Hotărîrea Senatului Universităţii de Știință și Tehnologie POLITEHNICA Bucureşti nr.140/14.07.2025 se aprobă modificarea și completarea Cartei Universităţii de Știință și Tehnologie POLITEHNICA Bucureşti, art.26. prin care i se atribuie Departamentului de Formare pentru Cariera Didactică și Științe Socio-Umane toate atribuțiile unei facultăți și în acest sens , elaborează și gestionează programe de studii universitare de licență, de masterat în domeniile fundamentale științe sociale și științe umaniste și arte, în care departamentul își desfășoară activități didactice și de cercetare.

METODOLOGIA DE ORGANIZARE A PROGRAMELOR DE FORMARE PSIHOPEDAGOGICĂ